Hej Haveekspert


Til topdressing af haven har jeg læst, at man kan bruge en blanding af muld/grus 2-4 mm, halvt af hver.   
  
Jeg har en hel del grå stenmel. Kan det bruges?


Mvh. Viggo


Topdressing til haven - stenmel eller grus?
Hej Viggo


Jeg vil ikke anbefale at du anvender stenmel i din topdressing.  
  
Jeg har altid anvendt grusgravsgrus, dette materiale har større kornstørrelser og har derfor gode drænende egenskaber.  
  
Du skal heller ikke anvende sand.  
  
En god blanding kan evt. være 1/3 god omsat kompost, 1/3 god næringsrig muldjord og 1/3 grov grus. Det hele blandes godt inden det drysses ud.   
  
Dette kan gøres hele året.   
  
Strø det ud i lag på 2-3 cm. af gangen.

